ประกาศกรมสรรพสามิต เรื่อง หลักเกณฑ์และเงื่อนไขเกี่ยวกับการนำรถยนต์ที่อยู่ในสถานแสดงรถยนต์เพื่อขายออกไปจากสถานแสดงรถยนต์เพื่อขาย เพื่อประโยชน์ในการทดลองเป็นการชั่วคราวสำหรับการจำหน่าย
ประกาศกรมสรรพสามิต
ประกาศกรมสรรพสามิต
เรื่อง
หลักเกณฑ์และเงื่อนไขเกี่ยวกับการนำรถยนต์ที่อยู่ในสถานแสดงรถยนต์
เพื่อขายออกไปจากสถานแสดงรถยนต์เพื่อขาย
เพื่อประโยชน์ในการ
ทดลองเป็นการชั่วคราวสำหรับการจำหน่าย
-----------

 อาศัยอำนาจตามความในมาตรา
๑๔๔ ฉ (๒) แห่งพระราชบัญญัติภาษีสรรพสามิต 
พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต
(ฉบับที่ ๒) พ.ศ. ๒๕๓๔ อธิบดี
กรมสรรพสามิตกำหนดหลักเกณฑ์และเงื่อนไขไว้ดังต่อไปนี้
 ข้อ
๑ ให้ยกเลิกประกาศกรมสรรพสามิต เรื่อง หลักเกณฑ์และเงื่อนไขเกี่ยวกับการนำ
รถยนต์ที่อยู่ในสถานแสดงรถยนต์เพื่อขายออกไปจากสถานแสดงรถยนต์เพื่อขาย
เพื่อประโยชน์ใน
การทดลองเป็นการชั่วคราวสำหรับการจำหน่าย ลงวันที่ ๑ มกราคม
พ.ศ. ๒๕๓๕
 ข้อ
๒ ให้ผู้ประกอบอุตสาหกรรมหรือผู้แทน มีสิทธินำรถยนต์ที่อยู่ในสถานแสดง
รถยนต์เพื่อขายออกไปจากสถานแสดงรถยนต์เพื่อขาย
เพื่อประโยชน์ในการทดลองเป็นการชั่วคราว
สำหรับการจำหน่ายครั้งละไม่เกิน ๑ วันทำการ
โดยต้องออกใบกำกับรถยนต์กำกับไปกับรถยนต์
ทุกครั้ง
 ใบกำกับรถยนต์ให้เป็นไปตามตัวอย่างแนบท้ายประกาศนี้
ซึ่งอย่างน้อยจะต้องมี
รายละเอียด ดังนี้
 (๑)
ชื่อผู้ประกอบอุตสาหกรรม เลขที่ทะเบียนสรรพสามิต และเลขประจำตัว
 (๒)
ชื่อรถยนต์ ความจุกระบอกสูบ (ซี.ซี.) รุ่น สี หมายเลขเครื่องยนต์ หมายเลข
ตัวถัง
 (๓)
ชื่อสถานแสดงรถยนต์เพื่อขาย สถานที่ตั้ง และเลขที่ใบอนุญาต
 (๔)
วัตถุประสงค์ในการนำรถยนต์ออกจากสถานแสดงรถยนต์เพื่อขาย
 (๕)
ระยะเวลาในการนำรถยนต์ออกจากสถานแสดงรถยนต์เพื่อขาย
 ข้อ
๓ ในกรณีที่ผู้ประกอบอุตสาหกรรมรถยนต์ประสงค์จะนำรถยนต์ออกจาก
สถานแสดงรถยนต์เพื่อขาย
เพื่อประโยชน์ในการทดลองชั่วคราวสำหรับการจำหน่ายเป็นเวลาติดต่อ
กันเกินกว่า ๑ วัน
ให้ยื่นคำขออนุญาตต่ออธิบดีหรือผู้ซึ่งอธิบดีมอบหมาย โดยต้องนำหนังสือแจ้ง
การอนุญาตกำกับไปกับรถยนต์คันที่ได้รับอนุญาตนั้นด้วย
 ข้อ
๔ ประกาศนี้ให้ใช้บังคับตั้งแต่วันออกประกาศเป็นต้นไป

 ประกาศ
ณ วันที่ ๑๖ พฤศจิกายน พ.ศ. ๒๕๔๑
  สมชัย
ฤชุพันธุ์
  อธิบดีกรมสรรพสามิต

[ดูข้อมูลจากภาพกฎหมาย]

[รก.๒๕๔๑/๑๐๐ง/๑๙/๑๕ ธันวาคม ๒๕๔๑]




 ละออง/พิมพ์/๒๐/๐๗/๔๔